दिल्ली-एनसीआर और हरियाणा के कई इलाकों में तेज हवा के साथ बारिश
राजधानी-दिल्ली और आसपास के इलाकों में तेज हवा के साथ हल्की बारिश हो रही है। मौसम विभाग ने भी अनुमान जताया है कि दिल्ली और इससे सटे हरियाणा के कई इलाकों में तेज हवा चलेगी और गरज के साथ छींटे पड़ सकते हैं
नई दिल्ली: राजधानी-दिल्ली और आसपास के इलाकों में तेज हवा के साथ हल्की बारिश हो रही है। मौसम विभाग ने भी अनुमान जताया है कि दिल्ली और इससे सटे हरियाणा के कई इलाकों में तेज हवा चलेगी और गरज के साथ छींटे पड़ सकते हैं। मौसम विभाग के मुताबिक दिल्ली से सटे गुरुग्राम, बहादुरगढ़, यमुनानगर, कुरुक्षेत्र, कैथल, करनाल, पानीपत आदि जगहों पर आज मौसम का रुख बदला रहेगा। राजधानी दिल्ली में आज सुबह हुई बारिश के बाद एक बार फिर कई इलाकों में जलभराव हो गया। इससे पहले बुधवार को हुई बारिश के बाद भी कई इलाकों में पानी भर गया था। आपको बता दें कि बुधवार को राजधानी में हुई बारिश ने सारे रिकॉर्ड तोड़ दिए थे।